

# Илдар Халиков ТР Министрлар Кабинеты Президиумы утырышын уздырды

*22.10.2013*


Бүген Татарстан Республикасы Премьер-министры Илдар Халиков ТР Министрлар Кабинеты Президиумы утырышын уздырды, анда “Татарстан Республикасының мировая судьялар эшчәнлеген оештыру, шул исәптән матди-техник тәэмин ителеше турында” мәсьәләләр каралды. Утырышта ТР Хөкүмәте беренче вице-премьеры Равил Моратов, ТР Министрлар Кабинеты аппараты җитәкчесе - вице-премьер Шамил Гафаров, Татарстан Хөкүмәте рәисе урынбасары Юрий Камалтынов, министрлык һәм ведомстволар җитәкчеләре катнашты.


Президиум утырышы барышында, аерым алганда, Татарстан муниципаль берәмлекләрдә мировая судьлар участокларын урнаштыру өчен биналар бирү мәсьәләсе хакында фикер алыштылар. Хәзерге вакытта ТР да 188 мировая судьялар участоклары санала, һәм шуларның күбесе кысан биналарда урнашкан.


Хәәзерге вакытта ТР Министрлар Кабинеты тарафыннан, мировая судьялар өчен биналар бирү турындагы карар кабул ителде. Бүген утырышта катнашучылар бу карарны гамәлгә кертү мәсьәләләре турында фикер алыштылар.



*ТР Президенты матбугат хезмәте. Михаил Миронов*
Илдар Халиков ТР Министрлар Кабинеты Президиумы утырышын уздырды